เป็นประจำเดือนมาไม่ปกติ เพิ่งสั่งลดยาคุมหยุดยา และหลังจากหยุดยามีอาการตกขาว แรกๆ ตกเป็นสีขาวปกติ และเคยพบแพทย์ ใช้ยาเหน็บและให้ยามากิน metronidazoie ยาทา fungiderm มาก่อนอาการดีขึ้นแต่หลังจากนั้นอาทิตย์นึง หลังๆ ก็เริ่มเป็นตกขาวเป็นสีขาวคล้ายนมบูด ล่าสุดเมื่อชมที่แล้ว เป็นก้อนคล้ายนมบูดสีเขียวอ่อน จะรักษาเบื้องต้นด้วยตัวเองอย่างไรก่อนดี แล้วจกขาวนี้มีผลเสียหรือป่าว
สวัสดีค่ะ อาการตกขาวเป็นสีคล้ายนมบูดอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่นคล้ายนมบูด และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ และควรไปพบสูตินรีแพทย์เพื่อตรวจซ้ำว่าใช้เชื้อราหรือไม่ ควรได้รับยาฆ่าเชื้ออย่างเหมาะสมค่ะ เนื่องจากแม้ตกขาวเองจะไม่ใช่ภาวะอันตราย แต่การติดเชื้อในช่องคลอดที่ลุกลามไปยังอวัยวะสืบพันธุ์ในอุ้งเชิงกรานอาจส่งผลให้มีบุตรยากในอนาคตได้สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์